88 Chlorophyceæ 



dannes paa den ene Side af Oogonievæggen, hvorigennem Sper- 

 matozoiderne kan trænge ind. Disse opstaar hos nogle Arter i 

 korte Celler i Traadene, sædvanlig 2 i hver Antheridiecelle; de 

 har en lignende Form som Zoosporerne men er mindre, gullige 

 og har færre Cilier. Antheridierne kan findes i de samme Traade 

 som Oogonierne eller i særlige, hanlige Traade. Hos andre Arter 

 (Fig. \\2 A, B) dannes Antheridierne ikke direkte i de almindelige 

 Traade, men der er indskudt et Led, de saakaldte Androsporer, 

 som dannes i antheridielignende Celler, en i hver Celle; disse 

 Sværmeceller sætter sig fast paa Oogoniet eller den nedenfor lig- 

 gende Celle, og bliver til en Dverghanplante, som kun bestaar af 

 en steril Stilkcelle og en eller meget faa Antheridieceller, eller 

 endog alene af Antheridier, der danner to Spermatozoider. — Den 

 befrugtede Ægcelle bliver til en hvilende Zygote, som er rig paa 

 Olie. Ved dens Spiring sprænges den faste Zygotevæg, og Indhol- 

 det træder ud omgivet af en tynd Membran og deles i 4 normale 

 Sværmesporer, som vokser ud til ny Planter (Fig. 112 C-E). 

 250 Arter i Ferskvand. 



3. Underorden. Siphonocladiales. 



Løvet er sammensat af forholdsvis store Celler, som inde- 

 holder flere Cellekærner. Ukønnet Forplantning ved Sværme- 

 sporer med 2 eller 4 Cilier, hos nogle ved Aplanosporer eller 

 Akineter; kønnet Forplantning hos de fleste ved Kopulation af 

 Zoogameter med 2 Cilier, kun hos Sphæroplea ved Ægbefrugtning. 



17. Fam. Valoniaceæ. Mest tropiske Havalger, hvis for- 

 skelligt formede Legemer er opbyggede af blæreformede Cellen 

 Hos Valonia dannes ingen Tværvægge, men Forgreningen foregaar 

 ved, at der ved urglasformede Vægge udskæres mindre, periferiske 

 Celler, som vokser ud til Grene af samme Art som Modercellen. 

 (Fig. 113). Cellerne indeholder talrige netformet forbundne Kroma- 

 toforer, delvis med Pyrenoider, og talrige vægstillede Cellekærnen 

 Forplantning sker ved Sværmesporer med 2 eller 4 Cilier, som 

 dannes ved Deling af almindelige Cellers Indhold og frigøres 

 gennem flere Huller i Modercellevæggen. Hos andre (Anadyo- 

 meneæ) vokser Løvet ved en Topcelle, der deles ved Tværvægge, 

 og det er stærkt grenet, men Grenene er netformet forbundne; 



